open-index/open-wikipedia-markdown huggingface dataset:
Բրուքս Աթկինսոն

**Բրուքս Աթկինսոն** ()՝ Բրոդվեյի թատրոն, տեղակայված է ԱՄՆ-ի Նյու Յորք քաղաքի Մանհեթենի թատերական թաղամասի 47-րդ փողոցի արևմտյան մասում։ Պատկանում է «Nederlander Organization» ընկերությանը։

## Պատմություն
Շենքը կառուցվել է Գերբերտ Կրապպայի նախագծով։ 1926 թվականին այն բացվել է «Mansfield Theatre» անունով։ 1933 թվականին թատրոնի շենքը գնել է Մալքլ Մայերբերգը և վարձակալությամբ հանձնել «CBS» հեռուստաընկերությանը, որն այստեղ նկարահանել է «Ես գաղտնիք ունեմ» և «Ո՞րն է իմ ուղին» հեռուստանախագծերը։ Այդ ժամանակ թատրոնը հայտնի էր «Studio 59 „CBS“» անունով։

1960 թվականին վերանվանվել է «Բրուքս Աթկինսոն»՝ ի պատիվ Նյու Յորք Թայմս-ի նշանավոր թատերական քննադատի։ Թատրոնի սեփականատերը դառնում է «Nederlander Organization» ընկերությունը։

2000 թվականին թատրոնի կահավորումը թարմացվել է «EverGreene Architectural Arts» ընկերության կողմից։ Դահլիճ են բերել ջահը, որն այդտեղ գրեթե  քառասուն տարի բացակայել էր։

## Հիմնական բեմադրություններ
* 1968 թվական՝ «Ջո Էգգայի մահվան օրը», «Սիրեկանները և այլ անծանոթներ»
* 1970 թվական՝ «Չարլեա մորաքույրը»
* 1978 թվական՝ «Դան»
* 1980 թվական՝ «Տելիի հիմարությունը»
* 1981 թվական՝ «Լոլիտա»
* 1982 թվական՝ «Պամիմո Թերապի»
* 1982 թվական՝ «Աղմուկ կուլիսների հետևում»
* 1985 թվական՝ «Բարերարներ»
* 1990 թվական՝ «Գերեզմանատների ակումբ»
* 1992 թվական՝ «Աղջիկը և մահը»
* 1993 թվական՝ «Նա սիրում է ինձ»
* 1998 թվական՝ «Մթությանը սպասելով»
* 1999 թվական՝ «Անձրև վաճառողը»
* 2000 թվական՝ «Քեռի Վանյան», «Ջեն Էյր»
* 2002 թվական՝ «Մեդեա»
* 2007 թվական՝  «Բրիոլին»
* 2009 թվական՝ «Հավերժ ռոք»
* 2012 թվական՝ «Պիտերը և երազանքի գրավիչը»
* 2013 թվական՝ «Կեսգիշերից հետո»
* 2013 թվական՝ «Սիրային նամակ»
* 2013 թվական՝ «Գարնանային զարթոնք»
* 2016 թվական՝ «Մատուցողուհի»

## Ծանոթագրություններ

## Արտաքին հղումներ
* Официальная страница 
* Театр «Брукс Аткинсон» на сайте Internet Broadway Database

Կատեգորիա:Բրոդվեյի թատրոններ
Լոնդոն (լեռ)

**Լոնդոն լեռ**, նաև հայտնի որպես  **Բաունդերի գագաթ** **100**, 2326 մետր բարձրությամբ լեռ Ալյասկայի  ու Բրիտանական Կոլումբիայի սահմանի վրա, Ծովափնյա Լեռների Սահմանային լեռնաշղթայի Ջունո սառցադաշտում, Ալյասկայի Հեյնս շրջանին սահմանակից Աթլին բնակավայրից դեպի հարավ-արևմուտք։ Սկզբնապես կոչվել է Աթլին լեռ և վերանվանվել  հանրահայտ գրող Ջեկ Լոնդոնի անունով (1876–1916 թվականներ)։

## Ծանոթագրություններ

Կատեգորիա:ԱՄՆ-ի լեռներ
Կատեգորիա:Կանադայի լեռներ
Իվանովոյի կղզիներ

**Իվանովյան կղզիներ,** կղզեխումբ  տեղակայված  Պետրոզավոդսկի ծոցում՝ Օնեգա լճի հյուսիսարևմտյան մասում, Պետրոզավոդսկից 7 կիլոմետր հյուսիս-արևելք։

## Ընդհանուր տեղեկություններ
Կղզիների խմբում են՝  Նիկոլսկի  (33 հա), Կիվոստրով (12,5 հա), Մուդրուստով (12,5 հա), Պեդայ (44 հա), Մադրոստով (19 հա ) և Իվանովսկի (9,5 հա) կղզիներ։

Ամենահարավային կզղին Իվանովսկին է։ Սկզբնապես ունեցել է Փարոս անվանումը։ Այսօր կղզում պահպանվել է փարոս աշտարակ, բայց փարոսը լքված է և դրա մեջ սարքավորում չկա։ Այստեղից բացվում է հիանալի տեսարան դեպի Իվանովոյի կղզիներ։ Կղզիներից ամենաբարձրը Պեդայ կղզին է։

## Պատմական տեղեկություն
Հեղափոխությունից առաջ Սուրբ Նիկոլաս կղզում մատուռ կար, որը անվանվել էր Սուրբ հրաշագործ Նիկոլասի պատվին։ Կղզիներում բնակվում էին Իվանովոյի փարոսում աշխատող սպասավորները։ Կղզիները ծառայել են ամբար Պետրոզավոդսկ քաղաքի վառելափայտի համար։

1911 թվականի հոկտեմբերի 2-ին Իվանովյան կղզիներում վթարի է ենթարկվել և խորտակվել Օնեգա բեռնափոխադրող «Սվիր» ընկերության նավը։ Կղզիներում ապրող ձկնորսների շնորհիվ ուղևորները տեղափոխվել են կղզիներ և դրանով իսկ փրկվել։

Քաղաքացիական պատերազմի ընթացքում կղզու ապահովությունը պահելու համար ստեղծվեցին պաշտպանական ամրություններ։ Կղզիներում 47-րդ գումարտակի ուժերը ստեղծեցին հրետանային մարտկոց Օնգայի ռազմական նավատորմի համար, որոնք նավատորմի լուծարումից հետո խառնվել էին։ Թշնամու նավերը դիտարկելու համար Իվանովո փարոսը հեռախոսազանգով միացել էր Պետրոզավոդսկին։

1920-ական թվականներին Պետրոզավոդսկի մարզական համայնքի անդամները էքսկուրսիա կազմակերպեցին կղզիների ուղղությամբ։

1927 թվականի հունսիս 11-ին մի զբոսանավ վթարի էր ենթարկվել։ Մահացել էր սպարտակ սպորտակումբի անդամ Սերգեյ Բրյախմինը։ Մարզիկներ Յ.Ռոսկինը, Ն.Լեյչիսկին, Ա. Վասիլևը տեղափոխվեցին Լենինգրադի զբոսանավ։ Սակայն զբոսանավը թեքվեց և խորտակվեց։

Երկրորդ աշխարհամարտի սկզբնական շրջանում Պետրոզավոդսկի բնակիչների տարհանման մի գիծ ջրային տրանսպորտով անցնում են Իդովո կղզիների մոտ գտնվող Պուդոժ և Վիշեգրա քաղաքները։ 1941 թվականի սեպտեմբերի 27-ին Դերևյաննոյե գյուղից ֆիննական բանակը հրետանային գրոհ սկսեց թիվ 485 զորակոչի վրա՝ նավով գերեվարելով փախստականների։ Գրոհի հետևանքով փախստականներով լի Քինգիսեպ բեռնատարը վթարի ենթարկվեց, որտեղ 119 ուղևորից կարողացան փրկվել 78ը։

Ֆինլանդիայի օկուպացիայի ընթացքում կղզիները ամրապնդված տարածք էին Պետրոզավոդսկ քաղաքի համար, որը օկուպացիայի ժամանակ կոչվում էր Լուկկոսարի։ Կղզիների տարածքում դեռ պահպանվում են բունկերները, ՀՕՊ-ի մնացորդները և այլ պաշտպանական ուժեր։

1960 թվականին Օնեգա տեխնիկական ընկերությունը փայտե փարոսը փոխարինեց 25 մետր բարձրությամբ մետաղական փարոսով։ Սկզբում փարոսում տեղադրվեց ացետիլային լամպ, այնուհետև լույսը սկսեց արտադրվել էլեկտրական լամպով, որը էլեկտրականություն էր ստանում կղզու վրա տեղադրված փոքր էլեկտրակայանից։

1960 թվականի օգոստոսին Իվանովոյի կղզիները վնասներ ստացան Լադոգա նավի բախման պատճառով։  253 ուղևորներից ոչ մեկը չի տւժել և հենց այդ տարում նավը նորոգվել է։

## Ծանոթագրություն

## Գրականություն
* Карелия: энциклопедия: в 3 т. / гл. ред. А. Ф. Титов. Т. 1: А — Й. — Петрозаводск: ИД «ПетроПресс», 2007. С. 362—400 с.: ил., карт. ISBN 978-5-8430-0123-0 (т. 1)
California Fried Chicken

**California Fried Chicken (CFC)**, ինդոնեզական հասարակական սննդի ռեստորանների ցանց, մասնագիտացված հավից պատրաստված ուտեստների վրա։ 2011 թվականի հուլիսի դրությամբ ողջ Ինդոնեզիայում աշխատում է 215 ռեստորան։

## Հիմնադրում
Ցանցը հիմնվել է 1983 թվականին Ջակարտայում, որպես ամերիկյան Pioneer Take Out ընկերության ինդոնեզական տարբերակ։ Նա ունի ամերիկյան անվանում և հիմա դարձել է ամբողջապես Ինդոնեզիային պատկանող անկախ ցանց։ Այս պահին ընկերությունում աշխատում է 1400 մարդ։

Ջակարտայում իրականացվող հետազոտությունները ցույց են տվել, որ սա Ինդոնեզիայի արագ սննդի կետերից հայտնությամբ հինգերորդն է՝ *Restoran Saderhana*-ից, KFC-ից, ՄաքԴոնալդս-ից և Pizza Hut-ից հետո։ Հիմա *CFC* ռեստորանները հաճախ կարելի է տեսնել առևտրի կենտրոններում կամ սուպերմարկետների մոտ։ CFC-ն 1990-ականերին ուներ ռեստորանների շարք Չինաստանում, սակայն այդ ռեստորանները հիմա չեն գործում։

CFC-ի պատկերանշանը և մարքետինգը շատ նման է KFC-ին։ CFC-ն իր պատկերանշանի համար օգտագործում է կարմիր և սպիտակ տառեր։ Ընկերության գովազդային կարգախոսը`«Bukan Cuma Ayam» («Ոչ միայն հավ»)։

### Քննադատություն
Չնայած այս ցանցը դարձավ շատ հաջողված, սակայն այն գնահատվել է քնադատների կողմից որպես ամերիկյան մշակույթի համաշխարհային գլոբալիզացիա։ Ինչպես նաև քննադատները այս ցանցը ծաղրական անվանել են *«[[KFC]]-ի նմանակ (կլոն)»*։

## Ծանոթագրություններ

## Արտաքին հղումներ
* 

Կատեգորիա:Արագ սննդի ցանցեր
Կատեգորիա:Արագ սնունդ
Կատեգորիա:Ռեստորաններ
Կատեգորիա:Ռեստորաններ ըստ երկրի
Կատեգորիա:Ռեստորաններ ըստ ժամանակի
Կատեգորիա:Ռեստորաններ ըստ տեսակի
Կատեգորիա:Ռեստորանների տեսակներ
Սի՛րտ (քառյակ)

**«Սի՛րտ»**, Հովհաննես Թումանյանի քառյակներից:Հեղինակը հավանաբար այն գրել է 1919 թվականին։

## Պատմություն
Եղիշե Չարենցի անվան գրականության և արվեստի թանգարանում պահվում է քառյակի մեկ ինքնագիր։ Առաջին անգամ այն տպագրվել է Երևանում լույս տեսած «Սովետական գրականություն» ամսագրում՝ 1942 թվականի № 5-6 համարի 68-րդ էջում, այնուհետև՝ Հովհաննես Թումանյանի երկերի ժողովածուի 1-ին հատորի 544-րդ էջում։

Տպագրվում է ինքնագրից։

## Ծանոթագրություններ

Կատեգորիա:Հովհաննես Թումանյանի քառյակներ
Լոնգյոյ

**Լոնգյոյ** (, ստուգաբանությունը՝ բանավեճ), Կանադայի Քվեբեկ նահանգի Մեծ Մոնրեալ մեգապոլիսի կազմի մեջ մտնող քաղաք։ Քաղաքը գտնվում է Սուրբ Լավրենտիոս գետի աջ ափին։ Մոնրեալի սուբուրբանիզացման պրոցեսի արդյունքում բոլոր կողմերից քաղաքը շրջապատում է այսպես կոչված Հարավային պսակի բնությունը։ 2000թ. հունիսին քաղաքը մտել է Մոնրեալ քաղաքային միության կազմի մեջ։ Վարչատարածքային պլանում բաժանվում է 4 շրջանի։

## Պատմություն
Լոնգյոյ շրջանի տեղանքը հայտնագործվել է 16-րդ դարում ֆրանսիացիների կողմից։ Քաղաքի առաջին իշխանը (сеньор) դարձել է  ֆրանսիացի զինվորական-հետազոտող Շարլ լե Մոյնը, ով Նոր Ֆրանսիայից եկել էր 1641թ.-ին և 1657թ.-ին Լոնգյոյի իշխանական թագ ստացել։ Լոնգյոյ գյուղը քարտեզի վրա պաշտոնապես հայտնվել է միայն 1848թ.: Լոնգյոյ է կոչվել կից Դիեպ գյուղի (Ֆրանսիա) պատվին։ Այդ անվանման ծագումը վիճելի է (հնարավոր է լատիներեն «longus»՝ երկար բառից կամ կելտերեն «лонг»`նավ բառից, հավանաբար նաև գալա-հռոմեական ծագման խաչասերված տարբերակը)։

## Բնակչություն
2010թ.-ի տվյալներով ունի 232 516 բնակիչ։ Տարածքի մեծությամբ Քվեբեկի 5-րդ քաղաքն է, զբաղեցնում է 116 կմ² տարածք։ Բնակչության խտությունը համեմատաբար մեծ չէ՝ 1.988,6 մարդ/կմ² (Սանկտ Պետերբուրգում 6000 մարդ/կմ²)։ Վերջին ժամանակներում նրա զարգացման համար խթան են հանդիսացել Բլյո-Ռիվաժ համատիրության բարձրացումը և նոր կամպուսի շինարարությունը Շերբրուկի համալսարանում։

### Լեզուներ
1977թ.-ից քաղաքի միակ պետական լեզուն ֆրանսերենն է։ Բնակիչների 85 %-ը ֆրանկոֆոններ են (մայրենի լեզուն՝ ֆրանսերեն), 8 %-ը ալոֆոններ (նեո-քվեբեկցիներ), և 6 %-ը անգլոֆոններ և անգլո-քվեբեկցիներ (մայրենի լեզուն՝ անգլերեն)։ Անգլոֆոնների մեծ մասը բնակվում է Գրիֆիլդ Պարկ շրջանում, որտեղ նրանք զբաղեցնում են բնակչության 35 %-ը։ Բնակչության 80 %-ից ավելին դավանում է կաթոլիկություն (հաճախ միայն անվանապես)։

## Ծանոթագրություններ

## Արտաքին հղումներ
* Официальная страница администрации города Лонгёй 

## Պատկերասրահ

Պատկեր:Fort Longueuil 1825.jpg|Ֆորթ Լոնգյոյի ավերակները 1825թ.-ին
Պատկեր:The church and Rue St. Charles, Longueuil, QC, about 1910.jpg|Սան Անտոնիո դե Պադուայի համերգասրահը Սբ. Չարլզ փողոցում
Պատկեր:Rue Saint-Charles (Longueuil) 2014.jpg|Սբ. Չարլզ փողոցը
Պատկեր:Campus de Longueuil - Universite de Sherbrooke 01.jpg|Լոնգյոյի համալսարանի կայարանի դրսից
Պատկեր:Cegep Edouard Monpetit.jpg|Ouդուարդ-Մոնպետտիտ քոլեջը, միակ ֆրանսիական CEGEP- ը Լոնգյոյում


Կատեգորիա:Լոնգյոյհ
Կատեգորիա:Կանադայի քաղաքներ
Կատեգորիա:Մոնտերեժի
Կատեգորիա:Քվեբեկի քաղաքներ
Անդրե Միշլեն

**Անդրե Ժյուլ Արիստիդ Միշլեն** (, ), ֆրանսիացի ճարտարագետ և արդյունաբերող, 1877 թվականին Արհեստների և արվեստների բարձրագույն դպրոցի շրջանավարտ, իր եղբայր Էդուար Միշլենի հետ անվադողերի արտադրության Michelin ընկերության համահիմնադիր, 1900 թվականին Միշլենի «Կարմիր ուղեցույցի» հեղինակ։

## Կենսագրություն
Ամուսնացել է ռոյալների հանրահայտ գործարանի սեփականատեր և դաշնակահար Օգյուստ Վոլֆի դստեր` Սոֆի Վոլֆի (1858—1918) հետ։ 1889 թվականին իր եղբայր Էդուարի հետ ստեղծում է Michelin ընկերությունը, որը 1891 թվականին սկսում է զբաղվել օդադողերի (օդի ճնշմամբ գործող անվադողերի) արտադրությամբ։

1900 թվականին Անդրե Միշլենը ստեղծում է «Միշլենի կարմիր էքսկուրսավար», որը նաև հայտնի է «Կարմիր ուղեցույց» անունով`ավելի հայտնի և ազդեցիկ ռեստորանների վարկանիշային ցանկ, որում գնահատումն իրակաացվում է եռաստղ գնահատման համակարգով։

Այնուհետև, 1909 թվականին Անդրեն տարբեր երկրներում սկսում է *Le Guide Rouge* ուղեցույցների թողարկումը։ 1/200 000 մասշտաբով նկարված Michelin քարտեզները աչքի են ընկնում իրենց միկրոսկոպիկ ճշտությամբ։

1900 թվականին իր եղբայր Էդուարի, կոմս Դիոնի, Ռենո եղբայրների, Լուի Պանարի (*Louis Panhard*) և այլ արդյունաբերողների հետ «Ավտո-վելո» («*l’Auto-Vélo*») սպորտային օրաթերթի համահիմնադիր, հետագայում հայտնի դարձած «Ավտո» («*l’Auto*») անունով, որը ղեկավարում էր հեծանվորդ և սպորտային լրագրող Անրի Դեգրանժը։ Օրաթերթը լույս է տեսնում 1900 թվականի հոկտեմբերի 16-ից 1944 թվականի օգոստոսի 17-ը։

Անդրե Միշլենը հանդիսանում էր Ֆրանսիայի աերակումբի համահիմնադիր։

## Ծանոթագրություններ

## Արտաքին հղումներ
* Michelin-ի պաշտոնական կայք
* Ընկերության գլոբալ կայք
* Միշլենի իսպանական Ուղեցույցի էջ
* Եղբայրներն, ովքեր օգտվեցին հնարավորությունից

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի գործարարներ
Կատեգորիա:Ֆրանսիացի ճարտարագետներ
Կատեգորիա:Ֆրանսիացի ավտոարշավորդներ
Բորուտո․ Նարուտոյին հաջորդող սերունդները

**Բորուտո․ Նարուտոյին հաջորդող սերունդները** (, ), պատանիներին ուղղված մանգա, «Նարուտո» մանգայի սիքվելը, գրված է Ուկյե Կոդատիի և նկարազարդված է Միկիո Իկեմոտոյի կողմից։ Այստեղ գլխավոր հերոսը Հինատա Հյուգայի և Նարուտո Ուզումակիի որդի Բորուտոն  է։ Մանգան թողարկվել է 2016 թվականի մայիսի 9-ից մինչև 2019 թվականի հունիսի 10-ը Shueisha հրատարակչության ամենօրյա Shonen Jump ամսագրում։ 2019 թվականի հուլիսի 20-ից մինչ այժմ թողարկվում է նույն հրատարակչության V Jump ամսագրում։ Նույնանուն անիմե սերիալի պրեմիերան տեղի է ունեցել 2017  թվական ապրիլի 5-ին և արտադրվում է Studio Pierrot ստուդիայի կողմից։

## Մանգա
Մանգան, որը գրվում է Ուկյե Կոդաչիի և նկարազարդվում Միկիո Իկեմոտոյի կողմից, սկսվել է թողարկվել Shueisha հրատարակչության Weekly Shonen Jump ամսագրի քսաներեքերորդ թողարկմանը՝ 2016 թվականի մայիսի 9-ին։ Սփինոֆի թողարկումը տեղի է ունեցել Մասաշի Քիշիմոտոյի ղեկավարությամբ։ 2019 թվականի հոկտեմբերի տվյալներով թողարկվել է 9 տանքոբոն։

## Անիմե
2016  թվականի դեկտեմբերի 17-ին «Jump Festa» երեկույթի ժամանակ հայտարարվել է, որ սերիան նոր անիմե նախագիծ կստանա։ Ինչպես ավելի ուշ հաստատվել է, խոսքը գնում էր «BORUTO-ボルト- NARUTO NEXT GENERATIONS» մանգայի ադապտացիայի մասին։ Անիմե սերիալի ռեժիսորը Նորիյուկի Աբեն և Հիրոյուկի Յամասիտոն են, սցենարի հեղինակը Մակոտո Ուեձուն է, արտադրությամբ զբաղվել է Studio Pierrot ստուդիան, կերպարների ձևավորմամբ զբաղումլ է Տեցույա Նիսիոն և Հիրոֆումի Ուձուկին, իսկ կոմպոզիտորները Յասուհարու Տականասին և «-yaiba-»-ն են։ Պրեմիերան տեղի է ունեցել 2017 թվականի ապրիլի 5-ին TV Tokyo հեռուստաալիքով։

## Ծանոթագրություններ

## Արտաքին հղումներ
* Մանգայի պաշտոնական կայք
* Անիմեի պաշտոնական կայք

Կատեգորիա:Անիմեներ այբբենական կարգով
Կատեգորիա:Մանգաներ
Կատեգորիա:Նարուտո
Ջուլիա Գրանթ

**Ջուլիա Գրանթ** (, ), ԱՄՆ 18-րդ նախագահ Ուլիսես Գրանթի կինը, ԱՄՆ-ի առաջին տիկինը 1869-1877 թվականներին։

## Կենսագրություն
Ջուլիան ծնվել է Սենթ Լուիսում, գնդապետ Ֆրեդերիկ Դենթի և Էլեն Ուրենշել-Դենթի ընտանիքում։ Մանկուց տառապում է շլությամբ։ Մանկության հիշողություններում նա ասել է․ «Արևի, ծաղիկների և ժպիտների մեկ երկար ամառ»։ Սովորել է Սենթ Լուիսի տիկին Մեյրուսի գիշերօթիկ դպրոցում։

## Ամուսնություն և ընտանիք
Գրանտը մի քանի անգամ առաջարկույթուն է արել Ջուլիային նախքան համաձայնություն ստանալը։

Ջուլիա Դենթը և Ուլիս Գրանթը ամուսնացել են 1848 թվականի օգոստոսի 22-ին։ Գրանթի ծնողները հրաժարվել են ներկա գտնվել հարսանիքին, քանի որ Դենթերները ստրկատերեր են եղել։ Բայց Ջուլիայի հետ հարաբերությունները կարգավորվել են։

Ամուսնությունից հետո Ջուլիան հաճախ ուղեկցել է իր ամուսնուն ռազմական գործուղումների ժամանակ։ 1852 թվականին, երբ Ուլիսին արևմտյան հրամանատար նշանակեցին, Ջուլիան վերադարձավ իր ծնողների տուն։

Գրանթ ամուսիններն ունեցել են երեք որդի և մեկ դուստր․
***Ֆրեդերիկ ԴենթԳրանթ** (1850-1912)՝ զինվոր, պաշտոնյա
* **Ուլիս Գրանթ կրտսեր** (1852-1929)՝ իրավաբան
***Էլեն Ուրենշել Գրանթ** (1855-1922)՝ տնային տնտեսուհի
* **Ջեսի Ռութ Գրանթ** (1858-1934)՝ ինժեներ

## Քաղաքացիական պատերազմ
Գրանտն աշխատում էր հոր կաշվե խանութում, երբ քաղաքացիական պատերազմի ժամանակ նրան, որպես կամավոր կանչեցին։ Ջուլիան փորձում էր ամուսնու հետ լինել։

thumb|left|Ջուլիա Գրանթը դստեր՝ Էլենի, որդու՝ Ջեսիի և հոր՝ Ֆրեդերիկ Դենթի հետ
thumb|Ուլիս Գրանթ կրտսեր
thumb|right|Ֆրեդերիկ Դենթ Գրանթը 1908 թվականին

## Առաջին տիկին
1869 թվականին Ջուլիա Գրանթը դարձավ Սպիտակ տան տիրուհին, նա այդ տարիները իր կյանքի «երջանիկ ժամանակահատված» էր անվանում։ 1874 թվականին տեղի է ունեցել դստեր հարսանիքը։ Ժամանակակիցները նշել են նրա հանդերձանքը, զարդերը, մետաքսն ու ժանյակները։

Երբ Ջուլիան առաջարկել է իր շլության ուղղման համար վիրահատություն կատարել, նախագահ Գրանթն ասել է, որ «սիրում է նրան հենց այսպիսին»։

## Նախագահությունից հետո
Սպիտակ տունը լքելուց հետո ամուսինները շուրջերկրյա ճանապարհորդություն են կազմակերպել։ Ջուլիան հաճույքով էր հիշում այդ ուղևորությունը։ Այս ճանապարհորդության առանձնահատկությունը Վինձոր ամրոցում նրանց համար կազմակերպված Վիկտորիայի ընթրիքն էր։ Նրանց ընդունել են նաև Ճապոնիայի կայսրն և նրա կինը՝ Հարուկոն Մեյձի պալատում։

1884 թվականին ամուսինները սնանկացել են։

1900 թվականին Ջուլիան գրել է «Ջուլիա Գրանթի անձնական հուշերը» ինքնակենսագրական գիրքը, որը հրապարակվել է միայն 1965 թվականին։

## Մահ
Ջուլիա Գրանտը մահացել է 1902 թվականի դեկտեմբերի 14-ին Վաշինգտոնում։ Թաղված է ամուսնու կողքին՝ Գրանթի դամբարանում (Նյու Յորք)։

## Ծանոթագրություններ

## Արտաքին հղումներ
* White House biography
* White Haven — Ulysses S Grant National Historic Site

Կատեգորիա:ԱՄՆ-ի առաջին տիկիններ
Կատեգորիա:ԱՄՆ-ի քաղաքական գործիչներ
Մետականոն

**Մետականոն** (), «տիեզերքում տարբեր ռասաների միջև հարաբերությունները կարգավորող իրավական կանոնների ամբողջություն»։ Սա արտաերկրային բանականության որոնման հետ կապված տիեզերական իրավունքի գաղափար է։ Գաղափարը Իմանուիլ Կանտի կատեգորիկ իմպերատիվի զարգացումն է, որ պահանջում է հետևյալը. «գործիր համաձայն միայն այնպիսի սկզբունքի, որով առաջնորդվելով՝ դու միաժամանակ ցանկանաս, որ այն դառնա համրնդհանուր օրենք»։

## Էնդրյու Հեյլի
1956 թվականին փաստաբան Էնդրյու Ջ. Հեյլիի կողմից առաջին անգամ ձևակերպված *մետականոն* հասկացոությունը նա օգտագործել է բոլոր բանական էակների, այդ թվում՝ մարդկանց և ենթադրյալ արտաերկրային կյանքի ներկայացուցիչների, նկատմամբ տեսականորեն համընդհանուր կերպով կիրառելի հիմնարար իրավակարգավորումների ենթադրյալ գոյության մասին իր հիպոթեզի նկարագրման համար։ Գրող Ֆրենկ Ջ. Անդերսոնը առաջարկել է լայնացնել հասկացությունը, ընդգրկելով բոլոր բանական էակներին՝ արտաերկրային և երկրային, այդ թվում բոլոր բանական կենդանիներին։

1956 թվականին Հեյլին առաջին անգամ հրապարակել է *«Տիեզերական իրավունք և մետականոն. համընդհանուր հայացք»* (*«Space Law and Metalaw – A Synoptic View»*) հոդվածը, որտեղ Հեյլին առաջին անգամ առաջարկել է այն, ինչը նա անվանել է «Միջաստղային ոսկե կանոն» (Interstellar Golden Rule). վարվիր այլոց հետ  այնպես, ինչպես կուզենաս, որ քեզ հետ վարվեն։ Հեյլիի խոսքով, մարդիկ կարող են տարածել արտաերկրային բանականության հետ մեր հնարավոր հարաբերությունների մարդկային իրավունքի միայն մեկ սկզբունք. «բացարձակ հավասարության բացարյակ գաղափար»։ Հեյլին զարգացրել է մետականոնի սեփական հասկացությունը հաջորդող տարբեր հոդվածներում և 1963 թվականին լույս տեսած գրքում։

## Ծանոթագրություններ

## Արտաքին հղումներ
* A Brief Introduction to Metalaw, by Adam Chase Korbitz
* Metalaw and SETI
* Metalaw and Interstellar Relations, by R.A. Freitas

Կատեգորիա:Արտաերկրային կյանք
Կատեգորիա:Միջաստղային հաղորդագրություններ
Կատեգորիա:Արտաերկրային բանականության որոնում
Կատեգորիա:Տիեզերական իրավունք
Բեռլինի պատվավոր քաղաքացի

**«Բեռլինի պատվավոր քաղաքացի»** (), կոչում, որ սահմանվել է 1813 թվականին և Բեռլինի սենատի կողմից Բեռլինի պատգամավորների պալատի հետ համաձայնությամբ  շնորհվում է գերմանացիների և օտար պետությունների քաղաքացիների «Բեռլինին մատուցած ծառայությունների համար»։

## Սահմանում
Պատվավոր քաղաքացիությունը Բեռլինի բարձրագույն պարգևն է։ Կոչումը կարող է շնորհվել միայն դափնեկրի կենդանության օրոք, սակայն եղել են չորս բացառություններ, երբ կոչումը շնորհվել է Օտտո Նեգալին, Հայնրիխ Ցիլեին, Նիկոլայ Բերզարինին և Մառլեն Դիտրիխին։ Կոչումը շնորհվում է Բեռլինի պատգամավորների պալատի հետ համաձայնությամբ Բեռլինի սենատի կողմից գերմանացիների և օտար պետությունների քաղաքացիների «Բեռլինին մատուցած ծառայությունների համար»։ Կոչման թեկնածուներ կարող են առաջադրել Պատգամավորների պալատի ու Սենատի, շրջանային կառավարությունների ու քաղաքային շրջանի ներկայացուցիչների ժողովի անդամները։ Կոչման շնորհումը դափնեկրին տալիս է մի շարք արտոնություններ, ներառյալ նկարչի ընտրությունը պաշտոնական դիմանկարի համար, ինչպես նաև հուղարկավորությունը Բեռլինի նահանգի հաշվին։ Բեռլինի պատգամավորների պալատի շենքում տեղակայված է Բեռլինի պատվավոր քաղաքացիների պատկերասրահը, որը ներկայում ներառում է 52 դիմանկար։

## Պատմություն
Բեռլինի առաջին պատվավոր քաղաքացին 1813 թվականին դարձել է Կոնրադ Գոթլիբ Ռիբեկը, որն այդ կոչմանն արժանացել է Բեռլինի ֆրանսիական օկուպացիայի ժամանակ ցուցաբերած ծառայությունների համար։ 1948 թվականին Բեռլինի պատվավոր քաղաքացիներից երեքը՝ Ադոլֆ Հիտլեր, Հերման Գյորինգը և Յոզեֆ Գեբելսը, որոնք այդ կոչմանն արժանացել էին Երրորդ Ռայխի օրոք, զրկվել են կոչումից։ Բեռլինի տարածքի բաժանումից հետո կոչումը շնորհվել է ինչպես Արևմտյան Բեռլինի, այնպես էլ Արևելյան Բեռլինի իշխանությունների կողմից, իսկ երկրի միավորումից հետո՝ 1992 թվականին, Բեռլինի պատգամավորների պալատի նախագահ Հաննա Ռենատա Լաուրինի () որոշմամբ Արևելյան Բեռլինում պատվավոր քաղաքացու կոչման արժանացած 25 անձանցից այն պահպանել են միայն յոթը՝ Օտտո Նագելը, Հայնրիխ Ցիլեն, Աննա Զեգերսը, Վալերի Բիկովսկին, Զիգմունդ Ենը, Վոլֆգանգ Հայնցը, Վիլանդ Հերցֆելդեն։ Կոչումից զրկվածների թվում է եղել նաև Նիկոլայ Բերզարինը, որին կոչումը կրկին շնորհվել է 2003 թվականին Բեռլինի իշխող բուրգոմիստր Կլաուս Վովերայթի որոշմամբ։

## Բեռլինի պատվավոր քաղաքացիներ (1813 թվականից)
;*Նշումներ*
* 
* 
* 

## Ծանոթագրություններ

## Արտաքին հղումներ
* 
* 

Կատեգորիա:Բեռլին
Դինո Սանի

**Դինո Սանի**   (, ) ,  բրազիլացի  հայտնի ֆուտբոլիստ և մարզիչ, խաղացել է Բրազիլիայի ֆուտբոլի ազգային հավաքականի կազմում և 1958 թվականին դարձել է  աշխարհի չեմպիոն։

## Կենսագրություն
thumb|170px|left|Դինո Սանին 1960 թվականին
Դինո Սանին իր կարիերան սկսել է  «Պալմեյրաս» ակումբում, իսկ հետո վարձակալությամբ հանդես է եկել «XV նոյեմբեր» ակումբում, այնուհետև՝  «Կոմերսիալ» ակումբում։ 1954 թվականին  տեղափոխվել է «Սան Պաուլու», որի կազմում  1957 թվականին դարձել է նահանգի չեմպիոն։

1958 թվականին Սանին  Բրազիլիայի ֆուտբոլի ազգային հավաքականի կազմում նվաճել է   աշխարհի գավաթը։ Հավաքականի կազմում խմբային փուլում խաղացել է երկու խաղ։ 1959 թվականին Սանին մեկ միլիոն դոլարով տեղափոխվել է արգենտինական «Բոկա Խունիորս», իսկ հետո՝  իտալական  «Միլան», որի կազմում 1963 թվականին դարձել է Իտալիայի չեմպիոն և գավաթակիր։ Սանին իր կարիերան ավարտել է «Կորինտիանս» ֆուտբոլային ակումբում։

Ֆուտբոլիստի կարիերան ավարտելուց հետո Սանին անցել է մարզչական աշխատանքի և մարզել այնպիսի ֆուտբոլիստների, ինչպիսիք են  Պաուլո Կարպեժանին, Ֆերեյրան, Լեոնարդո Ժոզե «Ֆլամենգոյում», Ռուբեն Պասը։  1970 թվականին նրան առաջարկել են  Բրազիլիայի ֆուտբոլի ազգային հավաքական գլխավոր մարզչի պաշտոնը, սակայն նա հրաժարվել է։

## Ծանոթագրություններ

## Արտաքին հղումներ
* Դինո Սանին Միլանի կայքում

Կատեգորիա:Բոկա Խունիորսի ֆուտբոլիստներ
Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի աշխարհի չեմպիոններ
O’G3NE

**O’G3NE** ( «Օ’Ջին», ավելի շուտ՝ **Lisa, Amy & Shelley**), նիդեռլանդական երաժշտական խումբ՝ բաղկացած երեք քույրերից՝ Լիզա, Էմի և Շելլի Վոլ։ Լիզան (ծնված 1994 թվականին) ավագ դուստրն է, թեև Էմին և Շելլին (ծնված 1995 թվականին) երկվորյակներ են։ Ներկայացրել են Նիդեռլանդները «Մանկական Եվրատեսիլ 2007» և «Եվրատեսիլ 2017» երգի մրցույթներում։

## Սկզբնական գործունեություն
Երեք քույրերն էլ մեծացել են Նիդեռլանդների հարավում գտնվող Դորդրեխտ քաղաքում։ Լիզան ծնվել է 1994 թվականի հունիսի 21-ին, Էմին և Շելլին՝ 1995 թվականի հոկտեմբերի 18-ին։ Ավելի ուշ նրանք Դորդրեխտից տեղափոխվել են Ֆիջնաարթ։ 2007 թվականին նրանք «Մանկական Եվրատեսիլ» մրցույթում ներկայացրել են Նիդեռլանդները, որը կայացել է Ռոտերդամում։ Նրանք կատարել են «Adem in, adem uit» երգը և զբաղեցրել 11-րդ հորիզոնականը՝ եզրափակչում հավաքելով 36 միավոր։ 2011 թվականին նրանք թողարկել են երկու ալբոմ՝ «300 %» և «Sweet»։

## Մասնակցությունը «The Voice of Holland» նախագծին
2011 թվականի ալբոմների թողարկումից հետո տրիոն՝ «O’G3NE» անվամբ, մասնակցել է «Ձայնը» նախագծի նիդեռլանդական տարբերակին՝ «The Voice of Holland»։ Այդ մրցույթում նրանց հաջողվել է հաղթել՝ կիսաեզրափակչում և եզրափակչում կատարելով իրենց «Magic» երգը։ 2016 թվականին քույրերը մասնակցել են «De beste zangers van Nederland» երաժշտական շոուին։ 2016 թվականի սեպտեմբերի 30-ին նրանք թողարկել են հերթական ստուդիական ալբոմը՝ «We Got This»։ Խումբը գլխավորել է նիդեռլանդական հիթ-շքերթները։

## Եվրատեսիլ 2017
2016 թվականի հոկտեմբերի 29-ին հայտարարվել է, որ O’G3NE խումբը ներկայացնելու է Նիդերլանդները «Եվրատեսիլ 2017»-ում, որը տեղի էր ունենալու Ուկրաինայի մայրաքաղաք Կիևում։ Մարտի 3-ին թողարկվել է Եվրատեսիլի համար գրված «Lights and Shadows» երգը։ Երկրորդ կիսաեզրափակչի քվեարկության արդյունքներով՝ խումբն անցել է եզրափակիչ։ Եզրափակիչը կայացել է մայիսի 13-ին, որտեղ նրանք ներկայացել են 6-րդ համարի ներքո։ Արդյունքում խումբը զբաղեցրել է 11-րդ հորիզոնականը։

## Անվանում
Խմբի անվանումը՝ **O’G3NE**, բացատրվում է այսպես․ ***O’***՝ քույրերի արյան խումբ, ***G3NE***՝ նրանց միացնող գեներ, իսկ ***3*** թիվը՝ քույրերի քանակն է։

## Ծանոթագրություններ

## Արտաքին հղումներ
* Տեսահոլովակների օրինակներ YouTube-ում
** Lisa, Amy & Shelley «Adem in, adem uit» (2007)
** Lisa, Amy & Shelley «Fout Ventje» (2010)
** O’G3NE «Lights and Shadows» (2017)

Կատեգորիա:2007 հիմնադրված երաժշտական խմբեր
Կատեգորիա:21-րդ դարի երգչուհիներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժիշտներ այբբենական կարգով
Կատեգորիա:Հոլանդացի երաժիշտներ
Կատեգորիա:Մանկական Եվրատեսիլի մասնակիցներ
Կատեգորիա:Նիդերլանդները Եվրատեսիլ երգի մրցույթում
Կատեգորիա:Նիդերլանդների մասնակիցները Եվրատեսիլ երգի մրցույթում
Կատեգորիա:Փոփ երաժշտական խմբեր
Դարեն Չեն

**Գուան Հոնգ** (), հայտնի է նաև որպես **Դարեն Չեն**, թայվանացի դերասան։ Նա առավել հայտնի է իր գլխավոր դերով՝ որպես Հուա Զե Լեյ՝ 2018 թվականին նկարահանված «Ընկնող աստղերի այգի» հեռուստասերիալում, որը նրան հայտնի է դարձրել ամբողջ Ասիայում։

## Վաղ կյանք և կրթություն
Դարեն Չենը ծնվել է 1995 թվականի հունվարի 15-ին Թայվանում։ Ավարտել է Թայբեյի քաղաքային Հեպինգ ավագ դպրոցը։

## Կարիերա
### 2016–2017: Սկիզբ
Չենը կատարել է իր նորամուտը որպես Լին Յուտանգ *Սիրո հպարտությունը* (2016) և *Սիրո հպարտությունը 2* (2017) ֆիլմերում։

2017 թվականին նա մտել է 2018 թվականին նկարահանվող «Ընկնող աստերի այգին» ֆիլմի դերասանական կազմի մեջ՝ Հուա Զե Լեյի դերում։ Harper's Bazaar China ամսագրի նոյեմբերյան համարում Չենը հայտնվել է վերոհիշյալ սերիալի այլ աստղեր՝ Դիլան Վան, Ցեզար Վուի և Կոննոր Լեոնգի հետ միասին։

### 2018–ներկա։ Ժողովրդականության աճ
Չենը հայտնի է դարձել խաղալով 2018 թվականի «Ընկնող աստղերի այգի» եռուստասերիալի դերում՝ որպես Հուա Զե Լեյ։

2019 թվականին Չենը ստացել է իր առաջին գլխավոր դերը «Մինգ դինաստիայի քունը» պատմական դրամայում, որի պրոդյուսերը Ջեքի Չանն էր։

## Ֆիլմագրություն
### ֆիլմ

### Հեռուստասերիալներ

## Սկավառակագրություն

## Ծանոթագրություններ

## Արտաքին հղումներ
* 
* 

Կատեգորիա:Բեմական կեղծանուններ
Կատեգորիա:Թայվանի դերասաններ
Կատեգորիա:Կինոդերասաններ
Կատեգորիա:Հեռուստատեսային դերասաններ
Հարավային Օլենի կղզի

**Հարավային Օլենի կղզի՝**, կղզի Օնեգա լճի հյուսիսային մասում։

Գտնվում է Կարելիայի Մեդվեժեգորսկի շրջանի Վելիկոգուբսկի գյուղական բնակավայրի տարածքում, Կիժի կղզուց 12 կիլոմետր արևելք։ Պատկանում է Կիժիի լեռնաշղթային։ Ունի 2,5 կիլոմետր երկարություն  և 75 հա տարածք։

Հարավային Օլենի կղզին Կարելիայի հնագիտական և երկրաբանական հուշարձան է, որտեղ պահպանվում են Վերին Յաթուլիայի եզակի կրաքար դոլոմիտային ժայռերը, մոտ 2 միլիարդ տարվա վաղեմություն ունեցող բրածոների (ստրոմատոլիտներ և օնկոլիտներ) հավաքածուն։

## Հնագիտություն
1936—1938 թվականներին Լենինգրադի հնագիտության ինստիտուտի աշխատակիցները այստեղ հնագիտական պեղումներ են անցկացրել։ Հայտնաբերվել է ավելի քան 170 գերեզման։

Կղզում հայտնաբերվել է մեզոզոյան դարաշրջանից երկու բնակավայր։ Առաջինը՝ Օլենաստրովսկայի կայան և Հարավային Օլենի կղզի 2։ Այս կղզում  թաղել են Օբոնեժսկու բնակչությանը, որը ապրել է մեզեզոյի դարաշրջանում։

XVIII դարից կղզում կարքար կար։ 1908 թվականին Կուրգենիցի և Լախտա գյուղերի բնակչությունը կղզին վարձակալության հանձնեց Հյուսիսային լեռնահանքային ընկերությանը։ Կղզում աշխատում էին ավելի քան 100 աշխատողներ Ֆինլանդիայից։ 1928 թվականին ստեղծվեց  «Օլենոստրովսկու կրաքարի ձեռնարկությունը»։

Հայրենական մեծ պատերազմի ժամանակ Ֆինլանդիան գրավեց կղզին 1941 թվականի նոյեմբերից մինչև 1944 թվականի հունիսը։ 1928 թվականին բացված ձեռնարկությունում սկսեցին աշխատել գերմանացի ռազմագերիներ։ 1956 թվականին ձեռնարկության լուծարումից հետո ապամոնտաժվել է կղզու երկաթուղին։

## Տես նաև
* Список особо охраняемых природных территорий Карелии
* Оленеостровский могильник (Онежское озеро)

## Ծանոթագրություն

## Գրականություն
* *Герман К. Э.*, *Тарасов А. Ю.*, *Мурашкин А. И.* Новые исследования на Южном Оленьем острове Онежского озера // Кольский сборник. С-Пб. С.41-81.

## Հղումներ
* Каталог археологических памятников. Южный Олений Остров 1
* Гущин Б. А. Из истории Оленеостровских известковых разработок (1928—1956)
* Богданов Д. С. Оленьи острова

Կատեգորիա:Ռուսաստանի կղզիներ
Hesburger

[thumb|Hesburger-ի ռեստորանը [Էսպոյում]]
[thumb|Hesburger-ը [Ռիգայում]]
**Hesburger** (*Հեսբուրգեր*), ֆիննական արագ սննդի ռեստորանների ցանց, կենտրոնական գրասենյակը գտնվում է Տուրկուում։

Բուրգերների վաճառքով զբաղվող ֆիննական ռեստորանների ամենամեծ ցանցը։ Տեղական շուկայում առաջ անցավ այս ոլորտի այնպիսի հսկաներից, ինչպիսին McDonald’s-ն է։ Գոյություն ունեն ինչպես սեփական կետեր, այնպես էլ բաց կետեր ֆրանչայզինգային տարբերակով։ Ցանցի ռեստորանների մեծամասնությունը ապահովված է Wi-Fi-ով, որոշները օգտագործում են RFID-տարբերանշաններ և այլ թվային տեխնոլոգիաներ՝ հաճախորդներին արագ սպասարկելու համար։ Ինչպես նաև գոյություն ունի Hesburger Hotel հյուրանոցը, որը գտնվում է Տուրկուում։ Հյուրանոցի առաջին հարկում գործում է շուրջօրյա ռեստորան, հյուրանոցի բոլոր համարները առաջարկում են համացանցից անվճար օգտվելու հնարավորություն։

## Պատմություն
Հիմնադրվել է 1966 թվականին Հեյկի Սելմելայի կողմից։ Սկզբում եղել է արագ սննդի փոքրիկ տաղավար Նաանթալիում։ 1980 թվականին Սալմելան Տուրկուում բացեց ռեստորան Hesburger անունով, դնելով ապագա ցանցի առաջին կետը։

Մինչև 1992 թվականը հաշվվում էր Hesburger-ի 12 ռեստորան, սակայն հաջորդ 10 տարիներին ցանցը ընդլայնվեց և Ֆինլանդիայի 60 քաղաքներում բացվեցին 200 ռեստորաններ, 2002 թվականին կուլ տալով գլխավոր մրցակից Carrols-ին։ Hesburger-ը նաև ընդլայնվեց դեպի միջազգային շուկաներ, բացելով ռեստորաններ Բալթյան երկրներում և Գերմանիայում, ավելի ուշ`այլ երկրներում։ Կարճ ժամանակով Hesburger-ը ներկայացվեց Սիրիայում, Ղազախստանում և Թուրքիայում, սակայն նախագծերը փակվեցին։

## Գործունեությունը երկրներում
Ցանցը բաղկացած է ավելի քան 400 ռեստորանից աշխարհի 8 երկրներում, որոնցից մոտ կեսը գտնվում են Ֆինլանդիայում, ավելի քան 100 ռեստորան Բալթյան երկրներում, 30 կետ Ռուսաստանում (ֆրանշիզան Ռուսաստանում պատկանում է «Օստանկինո» մսաարդյունաբերական ընկերությանը, կան մի քանի ռեստորաններ Գերմանիայում, Ուկրաինայում, մեկ ռեստորան Բելառուսում):

Նախկինում ցանցը գործել է Սիրիայում (2004—2006), Ղազախստանում (2014—2015) և Թուրքիայում (մինչև 2015 թվականը)։ Հետագայում պլանավորվում է բացել ռեստորաններ Լեհաստանում և Հունգարիայում։

## Ծանոթագրություններ

## Արտաքին հղումներ
* 

Կատեգորիա:Արագ սննդի ցանցեր
Կատեգորիա:Արագ սնունդ
Կատեգորիա:Ռեստորաններ
Կատեգորիա:Ռեստորաններ ըստ երկրի
Կատեգորիա:Ռեստորաններ ըստ ժամանակի
Կատեգորիա:Ռեստորաններ ըստ տեսակի
Կատեգորիա:Ռեստորանների տեսակներ
Կատեգորիա:Ֆինլանդիա
Կատա Մամիկոնյան

**Կատա Մամիկոնյան** (), հայ իշխանուհի։

Սասունի իշխան Վիգեն Մամիկոնյանի և Մելեքսթի Արծրունու դուստրը, Սասունի իշխան Չորտվանել Գ Մամիկոնյանի և Վասակ Մամիկոնյանի քույրը, Դեգիք գավառի հայ իշխան, Շահինշահ Կատակալոսի կինը։ Սերվում է Թոռնիկյանների իշխանական տոհմից։

## Ծանոթագրություններ

Կատեգորիա:Թոռնիկյաններ
Կատեգորիա:Մամիկոնյաններ
Կատեգորիա:Հայ իշխանուհիներ
Մալբերի փողոցի թագավորներ

**Մալբերի փողոցի թագավորներ** (), 2019 թվականին նկարահանված հարավաֆրիկյան-հնդկական կինոկատակերգություն-դրամա, որի պրոդյուսերը, սցենարիստն ու ռեժիսորը Ջուդի Նաիդուն է։ Գլխավոր դերերում նկարահանվել են Աաքիլ Հոոսեն, Ամիթ Սինգը, Ռիզել Ջանուկը, Նևիլ Փիլեյը, երկրորդական-աջակցող դերերում՝ Քեշան Չեթին, Քրիս Ֆորիսթը, Կոգի Նաիդուն, Թիրու Նաիդուն։ Ֆիլմը Nickelodeonի և Քոմեդի Սենթրալի հետ համատեղ ֆիլմը տարածվել է *Indigeneous Film Distribution*-ի կողմից։ Ֆիլմն անդրադառնում է Հնդկաստանի Բոլիվուդ թատրոնի գործունեությանը 1980-ական թվականներին։ Ֆիլմի թատերական թողարկումը 2019 թվականի հունիսի 28-ին կայացել է Հարավային Աֆրիկայում, և քննադատներից ստացել է դրական արձագանքներ։ Ֆիլմն ընտրվել է նաև ցուցադրվելու մի քանի միջազգային կինոփառատոներում, մասնավորապես Շլինգելի 24-րդ միջազգային և Սենթ Լուի կինոփառատոներում։

## Դերերում
* Աաքիլ Հոոսեն - Թիքի Չեթթի
* Շաան Նաթաու - Հարոլդ Սինգղ
* Ամիթ Սինգ - Դև Սինղ
* Նևիլ Փիլեյ - Ռաջա
* Քեշան Չեթթի - Սայզ
* Քրիս Ֆորիսթ - Միսթր Ուայթ
* Ռիզել Ջանուկ - Չարմայն Չեթի
* Թիրու Նաիդու - Ռեգի Չեթի
* Կոգի Նաիդու - Գրեննի Չեթի
* Քիմբերլի Արթուր - Լեյլա

## Սյուժե
Ֆիլմի գործողությունները տեղի են ունենում 1980-ականների սկզբին հնարովի Սուգարհիլ շրջանում։ Ֆիլմը ներկայացնում է երկու երիտասարդ հնդիկ տղաների արկածներ, որոնք ստիպված են ինչ-որ կերպ մարտահրավերներն ու խոչընդոտները հաղթահարելու ձև գտնել, որպեսզի ջախջախեն տեղական հանցագործ տանտիրոջ, որը սպառնում է նրանց ընտանիքներին։

## Արտադրություն
Ֆիլմի հիմնական հատվածները նկարահանվել են Վերուլամում և Տոնգաատում, որոնք գտնվում են Նատալում։ Ֆիլմի պաշտոնական թատերական թրեյլերը ներկայացվել է 2019 թվականի հունիսի 16-ին։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Հարավաֆրիկյան ֆիլմեր
Ահմեթ Շաքիրի

**Ահմեթ Շաքիրի** (; ) — սովետական բաշկիր բանաստեղծ, թարգմանիչ։

## Կենսագրություն
Ահմեթ Շաքիրին ծնվել է 1920 թվականին Ուֆայի նահանգի Բելեբեևսկի վարչաշրջանի Բիշկուրաևո գյուղում (այժմ՝ Բաշկորտոստանի Տույմազինսկի շրջան)՝ մոլլայի ընտանիքում։ Նա ավարտել է յոթնամյա դպրոցը, որտեղ սկսել էր սովորել 1930 թվականից։ 1937-1939 թվականներին սովորել է Բաշկորտոստանի Ուֆա քաղաքում՝ Բ. Նուրմանովի անվան մանկավարժական  բանֆակում։ 1939 թվականին ընդունվել է պետական համալսարան, բայց նույն թվականի հոկտեմբերին զորակոչվել է բանակ։ Նա ծառայել է որպես քաղղեկի օգնական։  Հայրենական մեծ պատերազմի ժամանակ գնացել է ռազմաճակատ։ Նա մահացել է 1941 թվականին։

Ահմեթ Շաքիրին սկսել է բանաստեղծություններ գրել դպրոցական տարիներին։ 1935 թվականին իր բանաստեղծություններն ու հոդվածները տպագրել է  «Йәш төҙөүсе» («Երիտասարդ շինարար») թերթում։ Բաշկիրի մանկավարժական բանֆակում ուսանելու տարիներին «Тәүге йыр» («Առաջին երգ»), «Икенсе йыр» («Երկրորդ երգ») ալմանախներում, հանրապետական թերթերում և ամսագրերում տպագրել է իր լիրիկական բանաստեղծությունները։ 1939 թվականին գրել է «Ҡара күҙлек аҫтындағы сер» («Գաղտնիքը սև ակնոցի տակ») պոեմը, որի հիմնական թեման ֆաշիզմի և պատերազմի հանդեպ ատելությունն էր։ Նրա բանաստեղծություններն ընդգրկվել են «Бәхетле ғүмер» ժողովածուում (1940; «Երջանիկ կյանք»՝ Գ. Իբրահիմովի հետ համատեղ)։ Ահմեթ Շաքիրին Միխայիլ Լերմոնտովի և Տարաս Շևչենկոյի մի շարք ստեղծագործություններ թարգմանել է բաշկիրերեն։

## Գրքեր
* Бәхетле ғүмер [Երջանիկ կյանք]։ Шиғырҙар. — Өфө: Башгосиздат, 1940 (Գ. Իբրահիմովի հետ համատեղ)

## Ծանոթագրություններ

## Գրականություն
* *[[Сафуанов, Суфиян Гаязович|Сафуанов С. Ғ.]]* Йыр сафта ҡала. — Өфө: Башҡортостан китап нәшриәте, 1960. — 184 бит. — 123—135 биттәр.
* 

Կատեգորիա:Բաշկիր բանաստեղծներ
Կատեգորիա:Խորհրդային բանաստեղծներ
Կատեգորիա:Խորհրդային թարգմանիչներ
Սաշա Բենքս

**Մերսեդես Կեստներ Վարնադո**  (; ), ամերիկացի պրոֆեսիոնալ ռեստլինգեր։ Նա առավել հայտնի է դարձել  WWE և NXT կազմեկերպություններում ունեցած իր  ելույթներով։ Նա ներկայանում է որպես Սաշա Բենքս, երբեմն էլ՝ Մերսեդես KV:

## Անձնական կյանք
Ամուսնացած է նախկին ռեստլինգեր Սարատա Տոնի հետ (Mikaza): Հանդիսանում է հայտնի ռեփեր Սնուփ Դոգի զարմուհին, քեյ փոփ երաժշտության, ինչպես նաև «Սեյլոր Մուն» անիմացիոն սերիալների խոշոր երկրպագուհի է։

## Ռեստլինգ
thumb
**Ավարտական գործելաձևեր** 
* Bankrupt (Straight jacket neckbreaker slam) — 2012—2014;
* Bank Statement (Bridging crossface, double knee backbreaker’а) — 2014:

**Մականուն**
«Բոսս» ();

**Երաժշտական թեմաներ**
* **«Sky’s the Limit»** — 2014 թվականի օգոստոսի 28;

## Հաջողություններ և տիտղոսներ
* **Chaotic Wrestling**
** Կանանց շրջանում CW վարկածով չեմպիոն (1 անգամ)
* **[[WWE]]**
** Կանանց շրջանում NXT վարկածով չեմպիոն (1 անգամ)
** Կանանց շրջանում WWE Raw չեմպիոն (4 անգամ)
** WWE վարկածով կանանց շրջանում թիմային չեմպիոն (1 անգամ, Բեյլիի հետ)
* ***Wrestling Observer Newsletter***
** Տարվա ամենավատ հակառակորդ (2015) Team PCB против Team B.A.D. против Team Bella:

## Ծանոթագրություններ

## Արտաքին հղումներ
* Chaotic Wrestling profile
* Online World of Wrestling profile
* CageMatch profile

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոֆեսիոնալ ըմբշուհիներ
Կատեգորիա:Բեմական կեղծանուններ
Վերջին ուսուցիչը (սերիալ)

**«Վերջին ուսուցիչը»,** Առաջին ալիքի կողմից նկարահանված 16 մասից բաղկացած սերիալ է որի հիմքում ընկած է Վարդգես Պետրոսյանի համանուն վիպակը։ Վիպակի գործողությունները տեղի են ունենում Խորհրդային Հայաստանում, իսկ հեռուստասերիալում իրադարձությունները տեղափոխվել են մեր օրեր։

## Սյուժե
Մի օր Մովսես Խորենացու անվան դպրոցում տեղի է ունենում առեղծվածային դեպք։ Քիմիայի ուսուցչուհին մտնում է 12 «Բ» դասարան և տեսնում է, որ հինգ տղա և մեկ աղջիկ տաքացած պարում են, և աղջիկը կիսամերկ է։ Հենց այս ժամանակ աշխատանքի է ընդունվում գրականության ուսուցիչ Վահան Մամյանը։ Նա ստանձնում է 12 «Բ» դասարանի դասղեկ Արամ Սանոյանի դերը, որը դրանից երկու շաբաթ առաջ հանկարծամահ էր եղել։ Այդ օրերին դպրոցում բուռն կերպով քննարկվում է 12 «Բ» դասարանում կազմակերպված մերկապարը, սակայն Վահան Մամյանը իր դասերին չի խոսում դրա մասին։ Առաջին օրը Վահան Մամյանը դասարանին պատմում է «Մանոն Լեսկո»-ն, հետո երեխաներին խորհուրդ է տալիս, որ յուրաքանչյուրն իր էության ինչ-որ մասով ապրի հեքիաթում։ Աշակերտներից Լուսիկը ասում է. «Դուք մեր վերջին ուսուցիչն եք»։ Իսկ Մամյանը պատասխանում է՝ ասելով, որ վերջին ուսուցիչ չի լինում։ Ամիսներ հետո բոլոր աշակերտները անկեղծանում են՝ ասելով, որ Վահան Մամյանը փոխել է իրենց մեջ ինչ-որ մի բան և կարողացել է շատ կարճ ժամանակում ճանաչել բոլորին և դառնալ հարազատ։

## Դերերում

## Սերիաների ցանկ

## Մտքեր սերիալից
* Հեքիաթ ունեցեք, ձեր հեքիաթը և ապրեք այդ հեքիաթում...
* Ուսուցչի նպատակը պրոբլեմատիկ աշակերտից ազատվելը չէ, գլուխը պրոբլեմից ազատելը չէ։ Ուսուցչի ամեն քայլը աշակերտի հանդեպ ձևավորում է ընդհանրապես նրանց վերաբերմունքը մարդու, դիմացինի հանդեպ,նրանց ընկալումը կյանքի,դիմացինի և ուսուցչի։ Ուսուցչի ոչ միայն դաստիրակելու իմաստով այլ ընդհանրապես մեծահասակ մեկի ումից կարելի է խորհուրդ հարցնել ով կլինի իրենց կողքը։ Այս օրը ազդեցություն է թողնելու նրանց կյանքի վրա,նրանց աշխարհաընկալման վրա:Նրանք նոր են կյանք մտել նրանց մանկությունը երեկ է ավարտվել նրանց սրտերը փափուկ են և ուսուցչի ամեն սխալ կարող է բերել շատ վատ հետևանքների և ուսուցիչը իրավունք չունի հակամարտության գնալու,նրանք ուսուցչի հակառակորդները չեն այլ նրանք ակընկալում են ըմբռնում,մարդկային վերաբերմունք և օգնություն։ Ուսուցիչն պետք է հասկանա աշակերտին թեկուզ այն պարզ պատճառով որ ուսուցիրչը եղել է աշակերտի տարիքին իսկ աշակերտը ոչ։
* Ամեն երևույթ երկու կողմ ունի, իսկ ճշմարտությունը դրանց արանքում է...
* Ձմռանը մերկ ուսերը մերկ են թվում, այնինչ ամռանը դա բնական է....
* Երկուսը կարող են նայել նույն բանի, բայց տարբեր բաներ տեսնել...
* Անկեղծությունը պարտավորվածություն չէ...
* Գիրք կարդալը ծով մտնելու պես մի բան է, պետք է գլուխդ պտտվի այդ անսահմանությունից, պետք է հանձնվես տարրերքին...
* Ծեր հոգու վերքերը չեն սպիանում...
* Մենք պատասխանատու ենք նրանց համար, ում ընտելացրել ենք...

## Ծանոթագրություններ

Կատեգորիա:Հայկական հեռուստասերիալներ
Հավրին Ղալաֆ

**Հավրին Ղալաֆ** (, ), քուրդ քաղաքական գործիչ, «Ապագա Սիրիա» կուսկացության գլխավոր քարտուղար, կանանց իրավունքների պաշտպան։

## Կենսագրություն
Հավրին Ղալաֆը ծնվել է 1983 թվականին, Սիրիայի Ալ-Կամիշլի քաղաքից ոչ հեռու գտնվող Ալ-Մալիկիյա գյուղում։ 2018 թվականին ընտրվել է «Ապագա Սիրիա» կուսակցության գլխավոր քարտուղար։

## Սպանություն
2019 թվականի հոկտեմբերի 12-ին, Կամիշլի քաղաքի ճանապարհին սպանվել է Հավրին Ղալաֆը։ Ըստ քրդական կողմի, կին քաղաքական գործչին սպանել են թուրքական բանակի աջակցությունը վայելող սիրիական ռազմական խմբավորումները, կա նաև այլ կարծիք, որ նա սպանվել է ԻՊ-ի այն զինյալների կողմից ովքեր այս օրերին փախել են բանտերից

## Ծանոթագրություններ

Կատեգորիա:Սիրիայի քաղաքական գործիչներ
Կատեգորիա:Կանանց իրավունքների իրավապաշտպաններ
Կատեգորիա:Կին ակտիվիստներ
Կատեգորիա:Սպանված քաղաքական գործիչներ
Պեկինի երկրորդ օղակաձև ավտոճանապարհ

**Պեկինի երկրորդ օղակաձև ավտոճանապարհ** () — ավտոճանապարհ Պեկինում։ Համարվում է Պեկինի օղակաձև ավտոճանապարհներից ամենափոքրը։ Այն գտնվում է քաղաքի կենտրոնից մի քանի կիլոմետր հեռավորության վրա և ծառայում է որպես կենտրոնական փողոցների խցանումներից խուսափելու հարմար միջոց։  
thumb|300px|Հին Պեկինի քաղաքային պատերը. Հին 2-րդ օղակաձև ճանապարհ գտնվել է քաղաքի միջին պատրի տեղում, իսկ նորը շրջապատում է անգամ քաղաքի արտաքին պատերը։ 
*Երկրորդ օղակաձև ավտոճանապարհը* կառուցված է քաղաքի հնագույն պատերը քանդելուց հետո ազատված տեղում, այդ պատճառով էլ ճանապարհի առանձին հատվածներ կրում են բերդի դարպասների անվանումից ծագած անվանումներ։ Ժամանակակից Պեկինի և Հին Պեկինի քարտեզները համեմատությունը թույլ է տալիս ճշգրտել որ ճանապարհը կանգնեցված է եղել կոպիտ ասած ոչ թե այնտեղ ուր պատերն էին, այլ այնտեղ՝ որտեղ եղել է բերդախրամը (ամրության խրամատ)։ Ճանապարհի կառուցումը վերջնականապես ավարտվել է 1980-ական թվականներին։ 1990-ական թվականներին  նրանից հեռացված էին լուսացույցները, ինչպես նաև կառուցված են եղել մի քանի բազմամակարդակ խաչմերուկներ։*Երկրորդ օղակաձև ավտոճանապարհը*  առաջին ճանապարհն է Պեկինում, որի վրա ամբողջությամբ բացակայում են լուսացույցները։ 2001թ․-ին ճանապարհը վերակառուցվել է․ ամբողջությամբ փոփոխվել է ճանապարհածածկը, ճանապարհի երկայնքով տնկվել են մեծ քանակով բույսեր։

Երկրորդ օղակաձև ավտոճանապարհի տակով է անցնում Պեկինի մետրոպոլիտենի **2րդ (օղակապտույտ) գիծը**, որի կայարանների մեծ մասը գտնվում են ճանապարհի երկու կողմերում։

## Հին 2-րդ օղակաձև ճանապարհ
Նախկին «Հին 2-րդ օղակաձև ճանապարհը» էլիպսի ձև ուներ։ Այն անցնում էր  քաղաքի միջին պատերի երկայնքով․ Սիչժիմենի հյուսիս-արևմուտքում, Դունչժիմենի հյուսիս-արևելքում, Սիբյանմենի հարավ-արևմուտքում, Դունբյանմենի հարավ-արևելքում։

## Նոր 2-րդ օղակաձև ճանապարհ
Նոր ճանապարհը նախկին ճանապարհի ընդլայնումն է հարավային ուղղությամբ։ Ճանապարհի նոր հատվածը ձգվում է քաղաքի նախկին պատերի երկայնքով։ Հարավ-արևելքում ճանապարհն այժմ Դունբյանմենից գնում է Ցզոամեն, իսկ հարավ-արևմուտքում Սիբյանմենից բազմամակարդակ խաչմերուկներով՝ Ցայխուին։ Պաշտոնապես այն կոչվել է *2-րդ օղակաձև ճանապարհի ընդլայնվածք*, սակայն մեր օրերում այդ տերմինը դուրս է եկել գործածությունից։

## Տես նաև
*Պեկինի մետրոպոլիտեն

## Պատկերասրահ

Պատկեր:East Second Ring Road in Chaoyangmen.jpg|Երկրորդ օղակաձև ավտոճանապարհի արևելյան հատվածը, (նկարվել է 2004 թվականի հուլիսին)
Պատկեր:Yonghegong from 2nd Ring Road July2004.jpg|Յունխենգուն տաճարը՝  երկրորդ օղակաձև ավտոճանապարհին (ճանապարհի հյուսիսային հատվածը, նկարվել է 2004 թվականի հուլիսին)
Պատկեր:Beijing Erhuanlu.jpg
Պատկեր:Xibianmen Jul2004.jpg|Տեսարան ավտոճանապարհի արևմտյան հատվածից դեպի Սիբյանմենի դարպասների մոտ վերակառուսված քաղաքի պատը
Պատկեր:Beijing 2nd. Ring Road M. (EASTERN PART).jpg|Ավտոճանապարհի արևելյան հատվածը


## Ծանոթագրություններ

## Արտաքին հղումներ
Երկրորդ օղակաձև ավտոճանապարհ 北京二环路 

Կատեգորիա:Ճանապարհներ այբբենական կարգով
Կատեգորիա:Չինաստան
Կատեգորիա:Պեկինի ճանապարհներ
Կարմեն Գայ (ֆիլմ)

**«Կարմեն Գայ»** (Karmen Geï) 2001 թ. դրամա՝ (ռեժիսոր Ժոզեֆ Ռամակի) Պրոսպեր Մերիմեի «Կարմեն» նովելի մոտիվներով նկարահանված։ Ֆիլմում հնչում են ջազ, աֆրիկական փոփ, Աֆրիկայի ազգային մոտիվներով երաժշտություններ։

## Սյուժե
Կարմենը Սենեգալի կանանց գաղութի բանտարկյալ է։ Լինելով էությամբ պայծառ ու կրքոտ՝ նա գայթակղում է բանտապետին՝ Անժելիկային։ Մեկ գիշեր անց կացնելուց նրա հետ, Կարմենը բանտից փախչում է քաղաք։ Սակայն չի կարողանում ազատության մեջ երկար մնալ։ Տեղի զինվորական հրամանատարի ամուսնությանը նվիրված հարսանեկան տոնակատարության ժամանակ Կարմենը մեղադրում է նրան ժողովրդի հանդեպ դաժանության և ճնշման համար։ Նրան բանտարկում են։ Սակայն քաղաքի շուրջ նավարկության ժամանակ Կարմենը գայթակղում է ուղեկցորդին՝ զինվորական Լամին Դյոպային և փախչում։ Լամինին ձերբակալում են։ Կարմենը վերադառնում է իր ընկերների՝ ընդհատակյա ազատամարտիկների մոտ, և նրանք միասին ազատում են Լամինին։ Հրապուրված Կարմենով՝ Լամինը հետևում է նրան, սակայն չի նկատում, որ Կարմենը նրան չի ընդունում որպես տղամարդ։ Այդ ժամանակ քաղաք է գալիս Անժելիկան, որն անտարբեր չէր աղջիկների հանդեպ։ Գիտակցելով, որ Կարմենը չափազանց ազատասեր է և երբեք չի պատասխանի իր զգացմունքներին, Անժելիկան խեղդվում է օվկիանոսում։ Իսկ Լամինը, կորցնելով ամեն ինչ, և չկարողանալ տիրանալ Կարմենին, սպանում է նրան։

## Դերասանական կազմ

## Մրցանակներ
Ֆիլմն արժանացել է հետևյալ մրցանակների։

## Տես նաև
* Лесбийские отношения в кинематографе

## Ծանոթագրություններ

## Արտաքին հղումներ
* 
* 
* 

Կատեգորիա:2001 ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական երաժշտական ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական երաժշտական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների կանադական ֆիլմեր
Զորյան

**Զորյան**, հայկական ազգանուն։

## Ազգանունը կրողներ
* Աշոտ Զորյան (1905-1970), նկարիչ։
* Արիստակես Զորյան (1871-1897), ազգային-ազատագրական պայքարի մարտիկ։
* Բարթող-Ժիրայր Զորյան (1879-1915), խմբագիր-հրատարակիչ։
* Երվանդ Աբելի Զորյան (ծնվ․ 1956), հաշվողական տեխնիկայի և միկրոէլեկտրոնիկայի մասնագետ։
* Զորի Նավասարդի Զորյան (1886-1943), ազգային-ազատագրական շարժման գործիչ։
* Էմիլյա Զորյան (ծնվ․ 1993), դերասանուհի, պրոդյուսեր, ռեժիսոր, գրող։
* Լևոն Ստեփանի Զորյան (1926-1996), ճարտարապետ։
* Հակոբ Նշանի Զորյան (1894-1942), պատմաբան, տնտեսագետ։
* **[[Ստեփան Զորյան (այլ կիրառումներ)|Ստեփան Զորյան]]**
** Ստեփան Գրիգորիի Զորյան (*[[Աբրահամյան]]*, Ռոստոմ, 1867-1919), հասարակական-քաղաքական գործիչ։
** Ստեփան Եղիայի Զորյան (*[[Առաքելյան]]*, 1890-1967), արձակագիր, թարգմանիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Ահարոն Ավագ հա-Ռոֆե Բեն Յոսեֆ

**Ահարոն Ավագ հա-Ռոֆե Բեն Յոսեֆ** (, ), կարաիմ գիտնական, փիլիսոփա-աստվածաբան, էկզեգետ, օրինագետ, գրող, պատարագային բանաստեղծ և բժիշկ։

## Կենսագրություն
Ըստ Մորդեհայ Կոկիզովի՝ ծնվել է Կոստանդնուպոլսում։ Երիտասարդության տարիներին ապրել է Սոլխաթ քաղաքում (ներկայում՝ Հին Ղրիմ), մնացած տարիներըին՝ Կոստանդնուպոլսում, եղել է ուսուցիչ, գազզան ու քարոզիչ և զբաղվել է բժշկական պրակտիկայով։

«Առանց նախապաշարմունքների ճշմարտության հասնելու մոլի ձգտող» Ահարոնը, ինչպես ինքն էր ասում, շատ է ճամփորդել, ծանոթացել իր ժամանակի լավագույն գիտնականների հետ և ջանասիրաբար ուսումնասիրել ոչ միայն կարաիմական, այլև համաեվրոպական և թալմուդիական գրականությունը։

## Գրական գործունեություն
Բնությունից ունենալով լուսավոր և սթափ միտք և զինված լինելով բազմակողմանի խորը գիտելիքներով՝ Ահարոնը գրել է շատ արժեքավոր գործեր։ Ահարոնի՝ մեզ հասած ստեղծագործություններից ամենանշանավորը «Միվհար» գիրքն է։ Այն կազմում է ծավալուն մեկնաբանություն Տորուի վերաբերյալ։ Շարադրանքը, որը սեղմ է, բայց արտասովոր նրբագեղ լեզվով, համարվում է կարաիմական ոգու լավագույն ստեղծագործություններից մեկը, մինչ օրս չի կորցրել իր նշանակությունը և հարուստ աղբյուր է ծառայում գիտնականների համար կրոնական փիլիսոփայության, էկզեգետիկայի, գործնական աստվածաբանության, լեզվաբանության, գրականության և կարաիմների բժշկության հարցերի ուսումնասիրության համար։

## Ծանոթագրություններ

## Գրականություն
* *Б. С. Эльяшевич*. Караимский биографический словарь (с конца VIII в. до 1960 г.). Часть I. // Караимы. 2-e издание. — РАН: Москва, 1993.
* *О. Синани*. Краткая история литературной деятельности караимских писателей

Կատեգորիա:Աստվածաբաններ
Կատեգորիա:Բյուզանդացի փիլիսոփաներ
Կատեգորիա:13-րդ դարի բյուզանդացի գիտնականներ
Կատեգորիա:14-րդ դարի բյուզանդացի գիտնականներ
Կատեգորիա:Բյուզանդացի բանաստեղծներ
Կատեգորիա:Բյուզանդացի գրողներ
Կատեգորիա:Փիլիսոփաներ այբբենական կարգով
Լոնգհոլմեն բանտ

**Լոնգհոլմեն բանտ** (), պատմականորեն եղել է Շվեդիայի ամենամեծ բանտերից մեկը և ունեցել է ավելի քան 500 խուց։ Գտնվում է Ստոկհոլմի Լյոնգհոլմեն կղզում։ Կառուցվել է 1874-1880 թվականներին՝ որպես Շվեդիայի կենտրոնական բանտ, և ժամանակավորապես փակվել է 1972-1975 թվականներին։ Հետագայում Լյոնգհոլմենի ուղղումների տունը (*spinnhus*) տեղափոխվեց։ Այսօր շենքն օգտագործվում է որպես հյուրանոց/հանրակացարան և թանգարան։ Բանտի մի մասը քանդվել է 1982 թվականին։ Բանտը նշանավորում է նրանով, որ այն Շվեդիայում վերջին մահապատիժների վայրն է՝ 1921 թվականին մահապատժի դատապարտումը վերացնելուց առաջ։

Կղզին ինքնին ի սկզբանե քարքարոտ էր և անբերրի, բայց 19-րդ դարում բանտարկյալները ստիպված էին կղզին ծածկել շրջապատող ջրերի ցեխով։ Մի քանի տարի անց պտղաբեր հողը կղզին վերածեց շրջապատի համեմատությամբ փարթամ այգով էկզոտիկ բուսական աշխարհի, ինչը պայմանավորված էր տարբեր սերմերով, որոնք պատահաբար բերվել և տարածվել էին առևտրական նավերի կողմից այլ վայրերից և երկրներից, որոնք անցնում էին կղզու կողքից։ Այս առանձնահատկությունը դեռևս պահպանվում է, և այսօր կղզին հայտնի է որպես փարթամ օազիս։

## Հայտնի բանտարկյալներ
* Բարբո Ալվինգ
* Յոհան Ալֆրեդ Անդեր
* Յան Գիլու
* Մոհամմեդ Բեք Հադջեթլաչե
* Զեթ Հյոգլունդ
* Տուրե Ներման

## Ծանոթագրություններ

## Գրականություն
* Kaj Sandell: Stockholm. Dorling Kindersley Verlag, München 2014, ISBN 978-3-7342-0019-9, Seite 134
* Stefan Krull, Lars Dörenmeier, Stockholm, Reise Know-How Verlag Peter Rump Bielefeld 2012, ISBN 978-3-8317-2142-9, Seite 157 f.

Կատեգորիա:1874 հիմնադրումներ Շվեդիայում
Կատեգորիա:Բանտեր
Կատեգորիա:Ստոկհոլմի թանգարաններ